hotchpotch/miracl-hf-unified huggingface dataset:
ద్వారకాపురం (తవణంపల్లి)
ద్వారకాపురం , చిత్తూరు జిల్లా, తవనంపల్లె మండలానికి చెందిన .
ఇక్కడ మంచి నీటి వసతి ఉంది.
ఈ గ్రామానికి విద్యుద్దీప వసతి ఉంది.
తపాల సౌకర్యమున్నది.
ప్రదాన పంటలు మామిడి (mango) మరియు బెల్లం (jagerry). అరగొండ బెల్లం రాష్ట్రం లోనే అనకాపల్లి తరువాత రెండవ స్థానంలో ఉంది. చింతపండు, టెంకాయలు, ధాన్యాలు, చెరకు, బెల్లం మరుయు వేరుశనగ పంటలు కూడా పండించబడుతుంటాయి.
వ్యవసాయము మరియు వ్వవసాయాధారిత పనులు ఇక్కడి ప్రధాన వృత్తి.
భవనం (ఇంటి పేరు)
భవనం తెలుగువారిలో కొందరి ఇంటి పేరు.
ఉదయం (పత్రిక)
ఉదయం దినపత్రిక 1984 సంవత్సరంలో ప్రముఖ సినిమా దర్శకుడు, నిర్మాత, రచయిత దాసరి నారాయణరావు ప్రారంభించారు.
ఉదయం పత్రికను తారక ప్రభు పబ్లికేషన్స్ సంస్థ ప్రచురించేది. దీనికి దాసరి నారాయణరావు ఛైర్మన్. రామకృష్ణ ప్రసాద్ మేనేజింగ్ డైరెక్టర్ గా ఉండేవారు. ఎ.బి.కె.ప్రసాద్ సంపాదకుడుగా కొద్ది సంవత్సరాలు పనిచేశారు. ఇది హైదరాబాదు మరియు విజయవాడ నుండి ప్రచురించబడేది. ప్రసాద్ తరువాత కె.రామచంద్రమూర్తి, కె.ఎన్.వై.పతంజలి పత్రికను నిర్వహించారు.
1991లో మాగుంట సుబ్బరామరెడ్డి ఉదయం పత్రికను కొన్నారు. గజ్జెల మల్లారెడ్డి, పొత్తూరి వెంకటేశ్వరరావు, తరువాత కె.రామచంద్రమూర్తి ప్రధాన సంపాదకులుగా ఉన్నారు.
కొన్ని ఆర్థిక ఇబ్బందులు మరియు కార్మిక సమస్యలు తలెత్తి పత్రిక మూతపడినది.
ప్రపంచ దేవాలయాల జాబితా
ప్రపంచ దేవాలయాల జాబితా
ప్రపంచంలో ప్రసిద్ధ మైన, ప్రముఖమైన దేవాలయాలు.పశుపతినాధ్ దేవాలయం
BAPS శ్రీ స్వామినారయణ్ మందిర్, టొరంటొ, కెనడా
ఈద్గాహ్
ఈద్ గాహ్ లేదా ఈద్గాహ్ () ఒక గాలి బయట మైదాన స్థలంలోని మస్జిద్, సాధారణంగా ఇది ఊరి బయట వుంటుంది. దీనిని ఈద్ (పండుగ), గాహ్ (ప్రదేశం), ఈద్ సమయాన సలాహ్ (నమాజు) లేదా ఈద్ నమాజ్ చేయుటకు ఉపయోగిస్తారు.
మహమ్మదు ప్రవక్త దీనిని ఆచరణలోకి తీసుకు వచ్చారు. ఈద్ నమాజ్ ఊరి బయట చదివే రివాజు. ఈద్ నమాజ్ ఊరి బయట చదవడం సున్నహ్ కూడానూ.
ప్రప్రథమ ఈద్ గాహ్ మదీనా నగరపు పొలిమేరల్లో యుండేది, ఇది మస్జిద్-ఎ-నబవి నుండి దాదాపు 1000 అంగల దూరంలో వుండేది.
సంవత్సరంలో రెండు ప్రముఖ పండుగలైన రంజాన్ మరియు బక్రీదు ల సామూహిక నమాజు ఈ ఈద్‌గాహ్ లో ఆచరించబడుతుంది. ఆంధ్రప్రదేశ్ లోని గ్రామాలలో వీటినే "నమాజు కట్ట" అని కూడా వ్యవహరిస్తూ వుంటారు. పండుగలు కాని సమయాలలో ఈ ఈద్గాహ్ ను ఖాళీగా వుంచడమో లేక ధార్మిక కార్యక్రమాల ఉపయోగానికో ఉపయోగిస్తుంటారు.
పండుగల రోజున ఊరినుండి ఈద్గాహ్ కు బయలుదేరే ముస్లిం సమూహం అల్లాహ్ స్తోత్రములు "అల్లాహు అక్బర్, అల్లాహు అక్బర్, లాఇలాహ ఇల్లల్లాహు అల్లాహు అక్బర్, అల్లాహు అక్బర్, వలిల్లాహిల్ హమ్ద్" (అల్లాహ్ ఘనమైన వాడు, ఒక్కడే దేవుడు, అతడే అల్లాహ్, మేమంతా నీనామమే కీర్తిస్తాము) అని పలుకుతూ బయలుదేరి, ఈద్గాహ్ కు చేరేంతవరకూ పఠిస్తూనే వుంటారు.
అన్నదాత (పత్రిక)
అన్నదాత తెలుగులో ప్రచురించబడుతున్న వ్యవసాయదారుల సచిత్ర మాసపత్రిక. తెలుగునాట రైతాంగం సమస్యలకు తగిన పరిష్కారాలను సూచిస్తూ వ్యవసాయ విజ్ఞాన సమాచారంతో వెలువడుతున్న పత్రిక. దీని వ్యవస్థాపకుడు మరియు ప్రధాన సంపాదకుడు ప్రముఖ పాత్రికేయులు చెరుకూరి రామోజీరావు. అన్నదాత తొలి సంచికను అప్పటి ముఖ్యమంత్రి జలగం వెంగళరావు జనవరి, 1969లో ఆవిష్కరించాడు. అదే సంవత్సరం జూన్ 28 తేదీన ఈ పత్రిక రిజిస్టర్ చేయబడినది.
పత్రిక ప్రారంభించినప్పుడు కె.ఎస్.రెడ్డి సంపాదకులు. 1987 నుండి కార్యనిర్వాహక సంపాదకుడుగా డా.వాసిరెడ్డి నారాయణరావు పనిచేస్తున్నాడు.
ప్రతి సంవత్సరం అన్నదాత డయరీని కూడా ప్రచురించి చందాదారులకు అందిస్తున్నారు. ఇందులో రైతాంగానికి ఉపయోగపడే విలువైన సమాచారాన్ని ఏడాది పొడుగునా ఉపయోగపడే విధంగా రూపొందిస్తున్నారు.
కిరోసిన్
కిరోసిన్ (ఆంగ్లం : Kerosene), కొన్నిసార్లు 'కెరోసిన్' అని పలుకుతారు. శాస్త్రీయ మరియు పరిశ్రమల యందు ఉపయోగం. ఇది మండే పదార్థం, ద్రవరూపంలో వుంటుంది. దీని పేరుకు మూలం గ్రీకు పదము "కెరోస్" (κηρός వ్యాక్స్). దీనిని 'ల్యాంప్ ఆయిల్' లేదా 'దీపపు నూనె' అనీ వ్యవహరిస్తుంటారు.
యునైటెడ్ కింగ్ డంలో పారాఫిన్ అని పిలువబడుతుంది.
కిరోసిన్ ఒక పెట్రోలియం ఉత్పత్తి పదార్థం. సహజంగా మండే గుణం కలిగి వుంటుంది. దీనిని చమురుగా, ఇంధనంగాను ఉపయోగిస్తారు. దీనిని ప్రధానంగాను విరివిగాను జెట్ ఇంజన్ లను నడుపడానికి ఉపయోగిస్తారు, సాధారణంగా "వేడిమిని పుట్టించడానికి ఇంధనం"గా వుపయోగిస్తారు.
ఇది డీజెల్ లాంటి పదార్థం. కాని దీని స్థానం పెట్రోలు మరియు డీజెల్ ల తరువాతి స్థానమే.
కొన్నిరకాల చిన్న రకపుబాయిలరులలో ఇంధనంగా వాడెదరు.
శ్రీహరికోట
శ్రీహరికోట (ఆంగ్లం : Sriharikota) నెల్లూరు జిల్లాలోని ఒక తీరప్రాంతపు ద్వీపము, ఆంధ్రప్రదేశ్ లోని కోరమాండల్ తీరంలో గలదు. ఇచ్చట సతీష్ ధావన్ అంతరిక్ష కేంద్రం గలదు, ఈ కేంద్రాన్ని ఇస్రో వారు నిర్వహిస్తున్నారు. ఇక్కడి నుండి భారతదేశం తన రాకెట్లను ప్రయోగిస్తుంది. దీనికి దగ్గరలోని పట్టణం సూళ్ళూరుపేట. 
శ్రీరాముడు ఈదీవిలో అరకోటి లింగాలను ప్రతిష్ఠించి, ఇక్కడ రాక్షస ప్రభావాన్ని తొలగించాడనీ అందువల్లనే ఈ ప్రాంతానికి శ్రీ అరకోటై గా పేరు వచ్చి కాలక్రమంలో ఈ పేరు ప్రజల నోళ్ళలో నాని, శ్రీహరికోటగా మారిందిన అక్కడి ప్రజలు భావిస్తారు. రాకెట్ ప్రయోగ కేంద్రం స్థాపించక మునుపు ఈ ప్రాంతం నాగరికతకు ఎంతో దూరం. అమాయకులైన గిరిజన తెగలు నివసించే ప్రాంతం. 1970 వరకూ అంతరిక్ష పరిశోధనలకు కేరళ లోని తిరువనంతపురం పరిసర ప్రాంతాల్లో ఉన్న తుంబా అంతరిక్ష కేంద్రాన్ని ఉపయోగించేవారు. కానీ దీని చుట్టూ జనసంచారం ఎక్కువగా ఉండేది. పైగా ఆ కేంద్రం మినీ రాకెట్ ప్రయోగాలకే పరిమితం. భవిష్యత్తులో చేయబోయే భారీ రాకెట్ ప్రయోగాల దృష్ట్యా భారత అంతరిక్ష పరిశోధనా కేంద్రం మరోచోట రాకెట్ కేంద్రాన్ని ఏర్పాటు చేయాలని నిర్ణయించింది. ఈ నేపథ్యంలో డాక్టర్ విక్రమ్ సారాభాయ్ నేతృత్వంలో అనువైన రాకెట్ ప్రయోగ కేంద్ర స్థలం కోసం అన్వేషణలో భాగంగా దేశంలో అన్ని ప్రాంతాలనూ పరిశీలిస్తూ రాగా ఈ దీవి కంటపడింది. భూమధ్యరేఖకు దగ్గరగా ఉన్న ఈ దీవి రాకెట్ ప్రయోగాలకు అత్యంత అనువైనదిగా భావించిన సారాభాయ్ బృందం ఆ విషయాన్ని ఇస్రోకు తెలిపింది. శ్రీహరికోటలో రాకెట్ ప్రయోగ కేంద్ర ఏర్పాటుకు కేంద్ర ప్రభుత్వం అనుమతులివ్వగా, ఆంధ్రప్రదేశ్ ప్రభుత్వం వేల ఎకరాల స్థలాన్ని ఉచితంగా ఇచ్చింది.
పులికాట్ సరస్సు, బంగాళా ఖాతం, మధ్య శ్రీహరికోట ద్వీపంలా ఉంది. తూర్పు తీరాన సముద్రం ఉండటం, భూమధ్యరేఖకు సమీపంగా ఉండటం, నిర్జీవ పులికాట్ సరస్సు మరో వైపు ఉన్నాయి. రాకెట్ ప్రయోగ దిశలో భూభాగాలేవీ లేకపోవడం లాంటి కారణాలు కూడా కలిసి రావడం దీని ప్రత్యేకతగా చెప్పుకోవచ్చు. ఒకవేళ ప్రయోగమేదైనా విఫలమైనా రాకెట్ శకలాలు సముద్రంలో పడిపోయేందుకు వీలుంది. మరో విశిష్టత, ఈ కేంద్రం భూమధ్యరేఖకు 13 డిగ్రీల అక్షాంశంలో ఉంది. ఇలా భూమధ్య రేఖకు దగ్గరగా ఉండటం వలన రాకెట్ భూమ్యాకర్షణ శక్తిని తేలిగ్గా అధిగమించి అంతరిక్షంలోకి అనుకున్న విధంగా పంపవచ్చు.
భౌగోళికంగా, సాంకేతికంగా, ప్రపంచంలోనే ప్రథమ స్థానంలో ఉన్న ఫ్రెంచి గయానాలోని కౌరు రాకెట్ ప్రయోగ కేంద్రం భూమధ్య రేఖకు కేవలం ఏడు డిగ్రీల అక్షాంశంలో ఉండగా శ్రీహరికోట కేంద్రం రెండో స్థానంలో కొనసాగుతోంది. ఎంతో గొప్పదిగా చెప్పుకునే అమెరికాలోని కేఫ్ కెన్నెడీ రాకెట్ ప్రయోగ కేంద్రం భూమధ్య రేఖకు 28 డిగ్రీల అక్షాంశంలోనూ, రష్యాలోని రాకెట్ ప్రయోగ కేంద్రం భూమధ్య రేఖకు 55 డిగ్రీల అక్షాంశంలోనూ ఉన్నాయి. శ్రీహరికోట అంతరిక్ష కేంద్రం మొత్తం 43,360 ఎకరాల్లో విస్తరించి ఉంది.
రాకెట్ కేంద్రంగా గుర్తింపు పొందిన తర్వాత మొదట షార్ నుంచి సౌండింగ్ రాకెట్ల ప్రయోగాలు ప్రారంభమయ్యాయి. 1971, అక్టోబర్ 9న రోహిణి-125 సౌండింగ్ రాకెట్ ను ప్రయోగాత్మకంగా పరీక్షించారు. అది మొదలు, ఇప్పుడు చంద్రయాన్-1 దాకా శ్రీహరికోట ఎన్నో కీలక ప్రయోగాలకు వేదికైంది. ఇంతటి విశిష్టత కలిగిన శ్రీహరికోట అంతరిక్ష కేంద్రం పేరును ఇస్రో మాజీ ఛైర్మన్ సతీష్ ధావన్ జ్ఞాపకార్థం 2002, సెప్టెంబర్ 5న సతీష్ ధవన్ స్పేస్ సెంటర్ గా మార్చారు.
దఫ్
దఫ్ (ఆంగ్లం daf), (పర్షియన్ మరియు అరబ్బీ : دف), ఒక రకమైన ఫ్రేము కలిగిన డప్పు లాంటి వాయిద్యం. ఇరాన్, ఇరాక్, సిరియా, అజర్‌బైజాన్, కుర్దిస్తాన్, తజకిస్తాన్ లోని బదఖ్షాన్ ప్రాంతం మరియు మధ్య ప్రాచ్యం లోనూ ఈ వాయిద్యం ప్రసిద్ధి.
కిష్కిందపాలెం
కిష్కిందపాలెం, గుంటూరు జిల్లా, కొల్లూరు మండలానికి చెందిన గ్రామము. పిన్ కోడ్ నం. 522 257., యస్.టీ.డీ.కోడ్ 08648.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ గ్రామానికి 3 కిలోమీటర్ల దూరంలో కృష్ణా నది ఉంది.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ రావుల రమేశ్ ఎం.బి.యే., 18 ఓట్ల మెజారిటీతో, సర్పంచిగా ఎన్నికైనారు. [1]వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు గుంటూరు రూరల్/వేమూరు; 2013,జులై-24; 2వపేజీ.
[2] ఈనాడు గుంటూరు రూరల్/వేమూరు; 2014,సెప్టెంబరు-19; 2వపేజీ.
[3] ఈనాడు గుంటూరు రూరల్/వేమూరు; 2014,సెప్టెంబరు-21; 2వపేజీ.
యువ (పత్రిక)
యువ తెలుగు మాసపత్రిక. 1934-35 ప్రాంతంలో తెనాలి నుంచి ప్రారంభమైనది. చక్రపాణిగా ఆంధ్రులకు సుపరిచితులైన ఆలూరి వెంకట సుబ్బారావు, కొడవటిగంటి కుటుంబరావుతో కలసి ఈ పత్రికను స్థాపించారు. 1960 ప్రాంతంలో యువ హైదరాబాదు నగరానికి మార్చబడింది. కొంతకాలం ఆలూరి సుబ్బారావు కుమారుడు సుధాకర్ సంపాదకుడిగా ఉన్నాడు. 1991-1992లో ఇది మూతపడినది.
యువ పత్రిక ముఖచిత్రం చాలా కాలంగా వడ్డాది పాపయ్య వేశాడు. యువలో "భావ పరిచయ పోటీ" అనే శీర్షిక ఉండేది. ఒక కార్టూన్ ప్రచురించి దానికి హాస్యంతో కూడిన వ్యాఖ్య పంపవలసిందని పాఠకులను కోరేవారు. ఉత్తమ వ్యాఖ్యకు బహుమతి ఉండేది. "క్విజ్" అని మరో శీర్షిక ఉండేది. పది ప్రశ్నలు ఒక్కొక్క దానికి నాలుగు సమాధానాలు ఇచ్చి సరైన సమాధానాన్ని గుర్తించే పద్ధతి ఉండేది. వీటికి యువ పత్రికలోని కూపన్లనే ఉపయోగించే షరతు ఉండేది. ఈ శీర్షిక వలన పాఠకుల సాహిత్య జ్ఞానం మెరుగుపడటానికి అవకాశం ఉండేది.
కొడవటిగంటి, యద్దనపూడి సులోచనారాణి వంటి అగ్రశ్రేణి రచయితలు పత్రిక ప్రమాణాలు ఉన్నత స్థాయిలో ఉంచడానికి దోహదం చేశాయి. యువ 1977 నుండి ఆలూరి సుబ్బారావు గారి కలంపేరైన చక్రపాణి పేరిట ఉత్తమ నవలలు మరియు కథలకు అవార్డులు ప్రకటించింది.
సుమారు నాలుగు దశాబ్దాల కాలం తెలుగులో కాల్పనిక సాహిత్యాన్ని ప్రోత్సహించడంలో గురుతరమైన పాత్ర పోషించింది.
ఆంధ్రభూమి
మద్రాసు నుండి 1932 సంవత్సరంలో ప్రారంభించబడి ఏడు ముద్రణా కేంద్రాలకు విస్తరించిన తెలుగు దినపత్రిక ఆంధ్రభూమి . దీనికి ఆండ్ర శేషగిరిరావు సంపాదకులు. యాజమాన్యం దక్కన్ క్రానికల్ హోల్డింగ్స్ లిమిటెడ్ అనే ప్రైవేటు సంస్థ చేతిలోవుంది.. 
గోవిందుని రామశాస్త్రి (గోరా శాస్త్రి), పండితారాధ్యుల నాగేశ్వరరావు, గజ్జెల మల్లారెడ్డి, ఎ. బి. కె. ప్రసాద్, కె. ఎన్‌. వై. పతంజలి, సి. కనకాంబరరాజు, ఎం. వి. ఆర్. శాస్త్రి సంపాదక బాధ్యతలు వహించారు.
ఎం.వి.ఆర్. శాస్త్రి రచించిన ఆంధ్రాయణం సీరియల్ గా ఆదివారం సంచికలో ప్రచురించడుతున్నది (2014) .
సామర్ల రమేష్ బాబు నిర్వహణలో నుడి శీర్షిక తెలుగు భాషాభివృద్ధి వ్యాసాలు ప్రతి గురువారం వెలువడుతున్నది.
జయంతి (పత్రిక)
విశ్వనాథ సత్యనారాయణ సంపాదకత్వంలో ప్రభవ నామ సంవత్సరం (జూలై, 1927)లో వెలువడిన సాహిత్య పత్రిక జయంతి.
ఒక సంవత్సరం వెలువడి పత్రిక ఆగిపోయింది. 1958లో విశ్వనాథ గారు గౌరవ సంపాదకులుగా, మల్లంపల్లి సోమశేఖరశర్మ, దివాకర్ల వేంకటావధాని, కేతవరపు రామకోటిశాస్త్రి మరియు జువ్వాడి గౌతమరావు సహాయ సంపాదకులుగా జయంతి మాసపత్రికగా తిరిగి ప్రారంభమైనది.
సరికొత్త జయంతి 2003లో ప్రారంభించబడింది. దీనికి కూడా జువ్వాడి గౌతమరావు ముఖ్య సంపాదకులు. వెలిచాల కొండలరావు కార్యనిర్వాహక సంపాదకులు.జయంతి తే సుక్రితినో
రససిద్ధాః కవీశ్వరాః
వివేకవర్ధని
వివేకవర్ధని కందుకూరి వీరేశలింగం ప్రారంభించిన మొట్టమొదటి తెలుగు పత్రిక. ఇది మాస పత్రికగా ప్రారంభమై, పక్ష పత్రికగా వృద్ధిచెంది, తరువాత వార పత్రికగా స్థిరపడినది.
ఇది 1874 సంవత్సరం ఆశ్వయుజమాసము నుండి ప్రారంభించబడినది. పత్రిక చెన్నపురి లోని కొక్కొండ వేంకటరత్నం పంతులువారి సంజీవినీ ముద్రాక్షర శాలలో ముద్రించబడేది. కొందరు భాగస్వాములను కలుపుకొని ఏప్రిల్ 1876లో స్వగృహంలో సొంత ముద్రణాలయం నెలకొల్పి పత్రికను ముద్రించేవారు.
వీరేశలింగం పత్రిక ముఖ్యోద్దేశాలను నాలుగు అంశాలుగా ప్రకటించారు.
పత్రికా నిర్వహణలో నిజాన్ని సూటిగా, నిర్మొగమాటంగా చెప్పినందుకు ఎటువంటి కషాలు రావడానికి అవకాశాలు ఉన్నాయో అవన్నీ వీరేశలింగం ఎదుర్కొనవలసి వచ్చింది.
వివేకవర్ధని పత్రిక కారణంగా వీరేశలింగం దౌర్జన్యాలను ఎదుర్కొనవలసి వచ్చింది. కోర్టు కేసులలో పోరాడవలసి వచ్చింది. వివిధ వర్గాల ఆగ్రహావేశాలకు గురికావలసి వచ్చింది.
వివేకవర్ధిని పత్రిక సంఘంలోని పలు సమస్యలకు వ్యతిరేకంగా పోరాడి మంచి పేరు తెచ్చుకుంది. స్త్రీవిద్యకు వ్యతిరేకంగా రచనలు చేసేవారితో సైద్ధాంతికమైన చర్చలతో ఒప్పించే ప్రయత్నం చేసేవారు ఈ పత్రిక ద్వారా. పత్రికలో స్త్రీవిద్యకు అనుకూలమైన వాదాలను ప్రతిపాదించేవారు.
మంచుపల్లకి
ప్రఖ్యాత తెలుగు సినీ దర్శకుడు వంశీ రచించిన నవల ఈ మంచుపల్లకి. ఇది తరువాత సినిమాగా నిర్మించబడింది.
ఆంధ్రపత్రిక
ఆంధ్రపత్రిక స్వాతంత్రోద్యమంలో కీలకపాత్ర వహించిన పత్రిక. 1908 సంవత్సరం సెప్టెంబరు 9 తేదీన, తెలుగు కాలమానంలో కీలక నామ సంవత్సరం భాద్రపద శుద్ధ చతుర్థి హిందువులకు పండుగ దినమైన వినాయక చవితి నాడు కాశీనాథుని నాగేశ్వరరావు పంతులు ఆంధ్రపత్రికను వారపత్రికగా ప్రారంభించారు. ఇది బొంబాయి లోని తత్వవివేచక ముద్రాక్షరశాలలో ముద్రించబడేది.
1910 నుండి ఆంధ్రపత్రిక 'ఉగాది సంచిక'లను ప్రచురించడం మొదలుపెట్టింది. ఈ సంవత్సరాది సంచికలు ఎక్కువ పేజీలతో ప్రత్యేక వ్యాసాలు, ఇతర రచనలతో విలక్షణంగా ఎప్పటికీ దాచుకొనేవిగా ఉండేవి. మొదటి ఉగాది సంచికలో 248 పేజీలు 126 చిత్రపటాలు ఉన్నాయి. కేవలం ముద్రణకే రెండు నెలలు పట్టేదట. అప్పటి ప్రసిద్ధ రచయితలు, పరిశోధకులు, కవులు ఇందులో రచనలు చేశేవారు. సంవత్సరం మొత్తంలో జరిగిన రాజకీయ, సాంఘిక, సాంస్కృతిక సంఘటనలను ఇందులో ప్రస్తావించేవారు.
1914 సంవత్సరంలో పత్రికను మద్రాసుకు తరలించారు. అదే సంవత్సరం ఆంధ్రపత్రిక దినపత్రికగా ఏప్రిల్ 1 వ తేదీన ప్రచురణ ప్రారంభమైనది. తెలుగు పంచాంగం ప్రకారం ఆనంద నామ సంవత్సరం చైత్ర శుద్ధ షష్ఠి నాడు ఆంధ్రదినపత్రిక జన్మించింది.
నాగేశ్వరరావు తరువాత శివలెంక శంభుప్రసాద్ ఆంధ్రపత్రిక దిన, వార పత్రికలకు మరియు భారతికి సంపాదకులైనారు. ఆయన కాలంలోనే హైదరాబాదు మరియు విజయవాడ లలో ఆంధ్రపత్రిక ఎడిషన్లు ప్రారంభమైనాయి.
ఆంధ్రపత్రిక బ్రిటీష్ పాలనలో దేశం ఉన్న స్థితిలో తెలుగువారిలో రాజకీయ చైతన్యం తీసుకురావడానికి ఉపకరించింది. భారత జాతీయోద్యమాన్ని పత్రిక సూత్రప్రాయంగా సమర్థించడమే కాక, తొలినాళ్ళ నుంచీ గాంధేయ వాదానికి మద్దతుగా నిలిచింది. 1936 కాలంలో తెలుగునాట కమ్యూనిస్టులు పల్లెల్లోకి కమ్యూనిస్టు, సోషలిస్టు సాహిత్యం తీసుకువెళ్ళినప్పుడు ముందు ఆ ఊరిలో ఆంధ్రపత్రిక తెప్పించేవారు ఎవరనేది కనుక్కునేవారు. ఆంధ్రపత్రిక తెప్పించేవారు కనీసం రాజకీయ, సాంఘిక విషయాల పట్ల కొంత అవగాహన అయినా కలిగివుంటారన్నది వారి అంచనా.
బహాయి విశ్వాసము
బహాయిజం లేదా బహాయి విశ్వాసము (ఆంగ్లం : Bahá'í Faith), ఈ విశ్వాస స్థాపకుడు బహావుల్లా. ఇతను పర్షియా, 19వ శతాబ్దం నకు చెందినవాడు. ప్రపంచంలో ఈ విశ్వాసులు 60 లక్షలమంది, 200 కి పైగా దేశాలలో వ్యాపించియున్నారు.
బహాయి విశ్వాసం ప్రకారం, మొత్తం మానావాళి ఒకేజాతి, ఇబ్రాహీం, మూసా, జొరాస్టర్, గౌతమ బుద్ధుడు, శ్రీకృష్ణుడు, ఈసా, ముహమ్మద్ మరియు ఆఖరున బహావుల్లా వీరందరూ ప్రవక్తలు.
బహావుల్లా పేరు మీద ఈ విశ్వాసానికి బహాయి విశ్వాసమని, ఈ విశ్వాసాన్ని కలిగివున్నవారికి 'బహాయీలు' అని వ్యవహరిస్తారు.
బహాయిజం ఇరాన్‌ రాజధాని టెహరాన్‌ నగరంలో క్రీ.శ. 1863లో ప్రారంభమైన మతం. దీని వ్యవస్థాపకుడు మీర్జా హుసేన్‌ అలీ నూరి (Mirza Hoseyn Ali Nuri). ఆయన ఒక వజీరు కుమారుడు 1817లో టెహరాన్‌ (పర్షియా)లో జన్మించాడు. ఒక పెద్ద పదవిని చేపట్టవలసిన సమయంలో దానిని తృణీకరించి, దైవ ప్రేరణవల్ల కొత్త మతాన్ని స్థాపించాడు. ఆయనను బహాయుల్లా అని కూడా పిలిచేవారు. ఈ పేరు వల్లనే బహాయిజం అనే పదం వాడుకలోకి వచ్చింది. బహాయుల్లా అంటే దేవుని ప్రకాశం శోభ, తేజస్సు. ‘‘దేవుడు ఒక్కడే. సర్వ మానవాళి ఒకే కుటుంబం. స్వర్గ నరకాలనేవి ఎక్కడో ఉన్న లోకాలు కావు, అవి స్థితులు మాత్రమే. చేసిన మంచి చెడులను బట్టి మరణానంతరం ఆత్మ దేవుడికి దగ్గరగానో, దూరంగానో పయనిస్తుంది. ఎవరి పట్లా ఎవరికీ అసహనం ఉండకూడదు. సత్యాన్వేషణ ఎవరికి వారు చేసుకోవలసిందే.’’ అని ఈ మతం ప్రబోధిస్తుంది. ఇజ్రాయిల్‌లోని హైఫా ఈ మతం కేంద్ర స్థానం. ఈ మతాన్ని పాటించేవారు ఇండియాతో సహా చాలా దేశాలలో ఉన్నారు. సంఖ్య లక్షలలో ఉంటుంది. తొమ్మిది కోణాల నక్షత్రం ఈ మతం గుర్తు. బహాయుల్లా రచనలే ఈ మతానికి పవిత్ర గ్రంథాలు. వీరికి అర్చక వర్గం అంటూ ఏదీ లేదు. ఇరాన్‌లో పుట్టిన ఈ విశ్వాసానికి అక్కడి పాలకుల నుంచి వ్యతిరేకత ఉంది. అందువల్ల కేంద్ర స్థానం ఇరాన్‌ వదల వలసి వచ్చింది.
కీలక
క్రీ.శ. 1968-1969 లో వచ్చిన తెలుగు సంవత్సరానికి కీలక అని పేరు. అభినవ వివేకానంద శ్రీ తురుమెళ్ల మాధవ కుమార శర్మ
భాద్రపద శుద్ధ చతుర్దశి
బాధ్రపద శుద్ధ చతుర్దశి అనగా బాధ్రపదమాసములో శుక్ల పక్షము నందు చతుర్దశి తిథి కలిగిన రోజు.
2007
2007
ప్రపంచ కప్
ప్రపంచ కప్ : క్రీడా పోటీలలో ప్రపంచ కప్ సాధారణంగా ఉంటుంది. క్రింది వాటిని చూడండి:ఇంకనూ మొత్తం క్రీడల జాబితా కొరకు చూడండి ప్రపంచ కప్ మరియు ప్రపంచ విజేతల జాబితా.
క్రీడలలో ప్రపంచ కప్ ల సాధారణ జాబితా కొరకు చూడండి ప్రపంచ కప్ పోటీలు.
ఆంధ్ర సాహిత్య పరిషత్ పత్రిక
ఆంధ్ర సాహిత్య పరిషత్ పత్రిక (ఆంగ్లం: Journal of the Telugu Academy) పేరులోనే ఉన్నట్టుగా ఆంధ్ర సాహిత్య పరిషత్తు (Telugu Academy) యొక్క ముద్రణలో వెలువడే పత్రిక. ఇది 1912 సంవత్సరం ఆగష్టు నెలలో తెలుగు పంచాంగం ప్రకారం పరీధావి సంవత్సరం భాద్రపదమాసములో ప్రారంభమైనది. ఇది చెన్నపురిలోని జ్యోతిష్మతీ ముద్రాక్షర శాల యందు ప్రచురణ జరిగింది. 1921 లో పిఠాపురానికి 1922 లో కాకినాడకు కార్యాలయం బదిలీ అయింది.
ఈ అకాడమీ సేకరించిన వ్రాతప్రతులు, అకాడమీ క్రియాశీలత తగ్గినతరువాత జూన్ 1973 లో పురావస్తుశాఖకు బదిలీచేయబడ్డాయి.
ప్రాచీన సాహిత్యానికి, విమర్శకి చాలా సేవచేసింది.
2011 డిసెంబర్ లో సంస్థ శతజయంతి కార్యక్రమము జరిగింది.
పత్రికలో ప్రముఖ పండితులు కొమండూరు శఠకోపాచార్యులు, వెంపరాల సూర్యనారాయణశాస్త్రి మొదలైనవారు వ్యాసాలు రచించేవారు.
పిడుంగి
తమిళంలో "పిడుంగళ్" అంటే తెలుగులో "పీకడం ". అలాగే "పిడుంగి " అంటే పీకేవాడు అని అర్ధం. ఈ పదం చాలా మంది నోళ్ళలో ఊత పదంగా వాడబడుతుంది.
రత్నమాల (నటి)
రత్నమాల అలనాటి తమిళ సినిమా నటీమణి. రంగస్థల నటిగా జీవితాన్ని ప్రారంభించిన రత్నమాల ఎమ్.జీ.రామచంద్రన్ మరియు శివాజీ గణేషన్ వంటి అగ్రనటుల సరసన అనేక సినిమాలలో కథానాయకిగా నటించింది. శివాజీ గణేషన్ నటించిన "వీరపాండ్య కట్టబొమ్మన్" చిత్రంలో కట్టబొమ్మన్ భార్య పాత్రలో రత్నమాల నటన సినీ ప్రపంచములో పలువురి మన్ననలను అందుకొన్నది.
రత్నమాల చాలాకాలం అనారోగ్యముతో బాధపడుతూ 76 యేళ్ల వయసులో 2007 జూన్ 3 న మద్రాసులో మరణించింది. ఈమెకు ఒక కుమారుడు.
విక్టరీ ఇండియా ఛారిటబుల్ టెంట్ ఆఫ్ రెస్క్యూ యాట్
"ఈ సంస్థ గురించి వారి వెబ్‌సైటులోని విషయం మాత్రమే కాకుండా ఇతర రచనలలో వ్రాసిన విషయాలను ఉదాహరించండి."
విక్టరి ఇండియా ఛారిటబుల్ టెంట్ ఆఫ్ రెస్క్యూ యాట్ - అనే స్వచ్ఛంద సేవాసంస్థ ఏప్రిల్ 11, 1989 న ప్రారంభింపబడింది. ప్రస్తుతం వంద మంది చెవిటి మరియూ మూగ విద్యార్థులు ఈ సంస్థలో విద్యనభ్యసించుచున్నారు. వారికి స్పీఛ్ థెరెపీ మరియూ ఆధునిక పద్ధతుల ద్వారా విద్యాబోధన చేయడంతో పాటుగా వృత్తి విద్యయందు ప్రతేక శిక్షణ ఇవ్వబడుతున్నది. ఈ సంస్థ నియోజకవర్గంలోని వికలాంగులకు ప్రభుత్వం అందించే సహాయము వారికి అందే విధంగా కృషి చేస్తోంది. ఈ సంస్థచే చెవి యంత్రము, త్రిచక్ర వాహనాలు, చేతి కర్రలు, వీల్ చైర్లు ఉచితంగా అందిచబడుచున్నవి మరియు వికలాంగులకు రాయితీ బస్సు పాసులు, వైద్య శిబిరాలను నిర్వహించి వైద్య ధృవీకరణ పత్రాలను అందించుచున్నది.
విక్టరీ ఇండియా వెబ్ సైటు.
వెంపటి (ఇంటి పేరు)
వెంపటి తెలుగువారిలో కొందరి ఇంటి పేరు.
మమత
మమత పేరుతో రెండు సినిమాలు విడుదలైనాయి.
మమత పేరుతో ముగ్గురు నటీమణులున్నారు.
మమత (నటి)
మమత తెలుగు సినిమా నటి.
మోహిని
మోహిని అంటే సాధారణంగా నారాయణుని మోహినీ అవతారము
గ్రంథాలయ సర్వస్వము
గ్రంథాలయ సర్వస్వము ఒక తెలుగు పత్రిక. 20వ శతాబ్ది రెండవ దశకంలో త్రైమాసికగా ప్రారంభమై ఇప్పటికీ మాస పత్రికగా ప్రచురితమౌతున్నది. మధ్యలో కొంతకాలం ఆగిపోయి,1928 జులై లో మరల మాసపత్రికగా 
ప్రారంభమైంది. తిరిగి గ్రంథాలయోద్యమ పితామహుడు అయ్యంకి వెంకటరమణయ్య పూనికతో 1948 జనవరి నుండి ప్రారంభమై నిర్విఘ్నంగా నడుస్తుంది. గాడిచెర్ల హరిసర్వోత్తమరావు, సురవరం ప్రతాపరెడ్డి, పాతూరి నాగభూషణం సంపాదకులుగా పనిచేశారు. ప్రస్తుతం పాతూరి నాగభూషణం గారి కుమార్తె రావి శారద గ్రంథాలయ సర్వస్వం పత్రికకు ఎడిటర్, ప్రింటర్, పబ్లిషర్ గా ప్రచురణ కొనసాగిస్తున్నారు.
పత్రికను ప్రచురిస్తున్న ఆంధ్ర దేశ గ్రంథాలయ సంఘం 1939లో విజయవాడలో సొంత భవనాన్ని ఏర్పరచుకొని దానికి "సర్వోత్తమ భవనం" అని గాడిచెర్ల హరిసర్వోత్తమరావు పేరును పెట్టారు. రాష్ట్రంలో గ్రంథాలయోద్యమాన్ని నిర్మించడంలో ప్రముఖ పాత్ర వహించిన ఈ పత్రిక ప్రతులు చాలావరకు ఇప్పుడు సర్వోత్తమ భవనంలో భద్రంగా ఉన్నాయి.
1956-57 సంవత్సరంలో ఆంధ్ర దేశ గ్రంథాలయ సంఘం విశాలాంధ్ర అవతరణ అనంతరం ఆంధ్రప్రదేశ్ గ్రంథాలయ సంఘం అయింది. భాషా పరిణామ క్రమంలో భాగంగా గ్రంథాలయ సర్వస్వము చివరి అక్షరాన్ని పూర్ణానుస్వారంగా మార్చుకొని గ్రంథాలయ సర్వస్వం అయింది.
గానకళ
గానకళ సంగీత కళకు అంకితమైన తెలుగులో వెలువడుతున్న ఏకైక పత్రిక. ఇది 1962 సంవత్సరంలో కాకినాడలో ప్రారంభమై నాలుగు దశాబ్దాలుగా నిరంతరాయంగా వెలువడుతున్నది. దీని వ్యవస్థాపకులు మరియు సంపాదకులు మునుగంటి శ్రీరామమూర్తి.
రాష్ట్రంలో జరిగే సంగీత సభల గురించి, కళాకారులకు జరిగే సత్కారాల గురించి ఫొటోలతో వార్తలు ప్రచురిస్తారు. సంగీత శాస్త్రానికి సంబంధించిన విలువైన వ్యాసాలు ఈ పత్రికలో లభిస్తాయి. 
గానకళ గురుపరంపర త్యాగరాజ స్వామి నుంచి ప్రారంభమైనది. ఆయన శిష్యుడు పట్నం సుబ్రహ్మణ్య అయ్యర్. ఆయన శిష్యుడు కృష్ణయ్యర్ తమిళుడైనా ఉద్యోగరీత్యా కాకినాడ వచ్చారు. కాకినాడ వాస్తవ్యులైన మునుగంటి వెంకట శ్రీరాములు పంతులు కృష్ణయ్యర్ శిష్యులైనారు. శ్రీరాములు పంతులు సంగీతాభిమాని. ఆయన కాకినాడలో ఒక ఉచిత సంగీత పాఠశాలను 1894లో ప్రారంభించారు. దానికోసం కొంత స్థలం మరియు ఒక భవనం ఇచ్చారు. శతాబ్ది కాలంగా ఆ పాఠశాల నడుస్తున్నది. వెంకట శ్రీరాములు పంతులు కుమారుడు మునుగంటి వెంకటరావు పంతులు సంగీత విద్వాంశులు. బాల మురళీకృష్ణ గురువు పారుపల్లి రామకృష్ణయ్య పంతులు ఇతనికి "గాయక సామ్రాట్" బిరుదు ప్రదానం చేశారు. వెంకటరావు పంతులు కుమారుడు గానకళ సంపాదకులు శ్రీరామమూర్తి.
రేలంగి (ఇంటి పేరు)
రేలంగి తెలుగువారిలో కొందరి ఇంటి పేరు.
జాగృతి
జాగృతి తెలుగు వారపత్రిక. ఇది 1948 డిసెంబరు 18 తేదీన విజయవాడలో ప్రారంభమైనది. మహాత్మా గాంధీ హత్యానంతరం రాష్ట్రీయ స్వయం సేవక్ సంఘ్ సిద్ధాంతాలను, జాతీయ భావాలను యువకులలో వ్యాపింపజేయడం ప్రధాన లక్ష్యంగా స్థాపించబడినది.
ఈ పత్రిక ప్రారంభంలో సంపాదకులు బుద్ధవరపు వెంకటరత్నం. ఆయన తరువాత 1953లో తూములూరి లక్ష్మీనారాయణ సంపాదకత్వ బాధ్యతలను స్వీకరించారు. 1976లో పి.వేణుగోపాలరెడ్డి సంపాదకులైనారు. అతడు భారతీయ జనతా పార్టీలో చేరినప్పుడు వి.రామమోహనరావు సంపాదకులుగా చేరారు. 
జాగృతి సంస్థ చేసే విలక్షణమైన పనులలో పత్రికా రచయితలకు శిక్షణా తరగతులను నిర్వహించడం ముఖ్యమైనది. పెద్ద పత్రికలలో పనిచేస్తున్న సంపాదకులను ఆహ్వానించి వారిచేత ప్రసంగాలు చేయించేవారు. ఆంధ్రపత్రిక వలె జాగృతి దీపావళి సంచిక మరియు జూన్ నెలలో పరిశ్రమలకు సంబంధించిన విశేష సంచికలను ప్రచురిస్తున్నారు. ప్రతి సంచికలోను ఒక పేజీ నిండా సినిమా వార్తలను ప్రచురించడం ఒక ఆనవాయితీ.
ఈ పత్రిక 1999లో స్వర్ణోత్సవం జరుపుకొని జాగృతి స్వర్ణ జయంతి స్మృతి మంజూషను ప్రచురించారు.
ముహమ్మద్ వారసులు
ముహమ్మద్ వారసులు :ముహమ్మద్ మరణించేనాటికి వారి వారసులు:
ముహమ్మద్ తరువాత వారసులు ప్రధానంగా రాషిదూన్ ఖలీఫాలు
టి.దేవేందర్ గౌడ్
రంగారెడ్డి జిల్లాపరిషత్తు చైర్మెన్‌గాను, 3 సార్లు మేడ్చల్ అసెంబ్లీ నియోజకవర్గం శాసనసభ్యుడుగాను పనిచేసి, ఆంధ్ర ప్రదేశ్ రాష్ట్ర మంత్రివర్గంలో అనేక మంత్రిపదవులను చేపట్టిన రాజకీయ నాయకుడు, తూళ్ళ దేవేందర్ గౌడ్. విద్యార్థినాయకుడిగా ప్రజాజీవితం ప్రారంభించి, రాష్ట్ర రాజకీయాల్లో అనేక పదవులను అధిరోహించాడు.
మహేశ్వరం మండలం తుక్కుగూడ గ్రామంలో 1953, మార్చి 18న జన్మించాడు. కళాశాల దశలోనే విద్యార్థినాయకుడిగా పనిచేసిన అనుభవంతో, ఎన్.టి.రామారావు నేతృత్వంలోని తెలుగుదేశం పార్టీలో చేరి అంచెలంచెలుగా పార్టీలో ప్రముఖ వ్యక్తిగా ఎదిగాడు. వ్యవసాయ కుటుంబంలో జన్మించిన దేవేందర్ గౌడ్ పాఠశాల విద్య తరువాత ఇంటర్మీడియట్ ధర్మవంత్ కళాశాలలోను, వాణిజ్యశాస్త్రంలో డిగ్రీ బద్రుకా కళాశాలలో పూర్తిచేశాడు. కళాశాలలో ఉన్నప్పుడే అతడు విద్యార్థి నాయకుడిగా వ్యవహరించాడు.
చదువు పూర్తయ్యాక, ఎన్.టి.రామారావు నేతృత్వంలోని తెలుగుదేశం పార్టీ విధానాలు నచ్చడంతో ఆ పార్టీలో ప్రవేశించాడు. తెలుగుదేశం పార్టీలో చేరిన అనతికాలంలోనే దేవేందర్ గౌడ్ జిల్లాలో ప్రముఖ నేతగా పేరుతెచ్చుకున్నాడు. 1988లో జిల్లాపరిషత్తు ఎన్నికలలో రంగారెడ్డి జిల్లా పరిషత్తు ఛైర్మన్ స్థానాన్ని ప్రత్యక్ష ఓటుద్వారా కైవసం చేసుకున్నాడు. పూర్తి ఐదేళ్ళ కాలపరిమితి తరువాత 1994 డిసెంబర్లో తొలిసారిగా మేడ్చల్ అసెంబ్లీ నియోజకవర్గం నుంచి ఎన్నికై శాసనసభలో అడుగుపెట్టాడు. అప్పుడే మంత్రిమండలిలో స్థానం కూడా సంపాదించాడు. 1999 అక్టోబర్లో రెండో సారి కూడా భారీ మెజారిటీతో అదే స్థానం నుంచి ఎన్నికయ్యాడు. 1999 నుండి 2004 వరకు రాష్ట్ర గృహమంత్రిగా పనిచేసాడు. 2004 ఏప్రిల్లో కూడా మళ్ళీ మేడ్చల్ నియోజకవర్గం నుంచి గెలుపొంది తెలుగుదేశం పార్టీ శాసనసభ ఉపనాయకుడిగా వ్యవహరించాడు.
తెలుగుదేశం పార్టీలో తన తెలంగాణా వాదానికి సరైన ప్రతిస్పందన లభించకపోవడంతో 2008, జూన్ 23న పార్టీకి మరియు శాసనసభ్యత్వానికి రాజీనామా చేశాడు. 2004 ఎన్నికల్లో ఓటమి తరువాత తెలంగాణాలో పుంజుకొనేందుకు పార్టీ యత్నాలు ఫలిస్తున్న తరుణంలో దేవేందర్ నిష్క్రమణతో పార్టీకి దెబ్బ తగిలింది.. తరువాత దేవేందర్ గౌడ్ "నవ తెలంగాణా పార్టీ" అనే రాజకీయ పార్టీని స్థాపించాడు.
ఫిబ్రవరి 2009లో తాను స్థాపించిన నవతెలంగాణ పార్టీని ప్రజారాజ్యం పార్టీలో విలీనం చేశాడు. 2009 ఎన్నికలలో ప్రజారాజ్యం పార్టీ తరఫున మల్కాజ్‌గిరి లోకసభతో పాటు ఇబ్రహీంపట్నం అసెంబ్లీ నియోజకవర్గంలోనూ పోటీ చేసి, రెండింటిలోనూ ఓడిపోయాడు. 
2009, ఆగస్టు3న దేవేందర్ గౌడ్ ప్రజారాజ్యం పార్టీని వీడి ఆగస్టు 6న మళ్ళీ తెలుగుదేశం పార్టీలో చేరినాడు. తెలుగుదేశం పార్త్టీని వదలివెళ్ళడం చారిత్రక తప్పిదం అని పేర్కొన్నాడు.
ఏనుగు (ఇంటి పేరు)
ఏనుగు తెలుగువారిలో కొందరి ఇంటి పేరు.
ఏడిద (ఇంటి పేరు)
ఏడిద తెలుగువారిలో కొందరి ఇంటి పేరు.
సితార (పత్రిక)
సితార ఒక ప్రముఖ తెలుగు సినిమా వారపత్రిక. ఈనాడు అధినేత రామోజీరావు దీని వ్యవస్థాపకులు.
సితారకు ఒక స్వంత పరిశోధనా విభాగం (రీసెర్చి అండ్ రిఫరెన్స్ గ్రూప్) ఉంది. ఇది సితార, పత్రికకే కాకుండా ఈనాడు దినపత్రికకు కూడా సమాచార నిధి వంటిది.
ఈనాడు
రామోజీరావు
పెద్దాపురం (అయోమయ నివృత్తి)
పెద్దాపురం పేరుకు సంబంధించిన వ్యాసాలు
పెద్దాపురం శాసనసభ నియోజకవర్గం
పెద్దాపురం శాసనసభ నియోజక వర్గములో 1,51,642 ఓటర్లు ఉన్నారు. పెద్దాపురం నియోజకవర్గంలో పెద్దాపురం, సామర్లకోట రెండు మున్సిపాలిటీలు, రెండు మండలాలు ఉన్నాయి.
రెండు మున్సిపాల్టీలున్న నియోజకవర్గాల్లో పెద్దాపురం ఒకటి. పెద్దాపురం 1915 జనవరి 1 న పట్టణంగా ఏర్పడగా, సామర్లకోట 1950లో ఏర్పడింది. ఈ రెండు మున్సిపాల్టీలు ద్వితీయశ్రేణిలో ఉన్నాయి.
ఈ ప్రాంతం మెట్ట, ఏలేరు డెల్టాల కలయిక. 1952లో పెద్దాపురం, 1955లో సామర్లకోట ప్రత్యేక నియోజకవర్గాలుగా ఆవిర్భవించాయి. 1962 వరకు రెండూ వేర్వేరుగానే కొనసాగాయి. 1967లో పెద్దాపురం నియోజకవర్గంలోనే సామర్లకోట కలిపేశారు. 1952 నుంచి 2009 వరకు జరిగిన ఎన్నికల్లో కాంగ్రెస్‌ పార్టీ నుంచి ఆరుగురు, కమ్యూనిస్టులు ఇద్దరు, తెదేపా తరఫున నలుగురు విజయం సాధించారు. 2009లో కొత్తగా ఏర్పాటైన ప్రజారాజ్యం పార్టీ నుంచి పంతం గాంధీమోహన్‌ గెలుపొందారు. 2014లో నిమ్మకాయల చినరాజప్ప ఎం ఎల్ ఎగా గెలుపొందారు. ఈయన నారా చంద్రబాబునాయుడు ప్రభుత్వంలో ఉప ముఖ్యమంత్రిగాను, హోం మంత్రిగానూ ఉన్నారు.
1952లో ఉమ్మడి మద్రాసు రాష్ట్రంలో జరిగిన ఎన్నికల్లో అన్నిచోట్లా కమ్యూనిస్టులు విజయపతాకం ఎగురవేస్తే పెద్దాపురం నియోజకవర్గంలో కాడెద్దుల గుర్తుపై పోటీ చేసిన కాంగ్రెస్‌ అభ్యర్థి తోట రామస్వామి తన సమీప స్వతంత్ర అభ్యర్థి దూర్వాసుల వెంకట సుబ్బారావుపై విజయం సాధించారు.
ఎచ్చెర్ల శాసనసభా నియోజకవర్గం
ఎచ్చెర్ల శాసనసభలో ఎచ్చెర్ల మండలము, రణస్థలం మండలము, పొందూరు మండలము, లావేరు మండలం, కలిసి ఉన్నాయి. ఈ నియోజకవర్గములో పెద్ద పట్నములు లేవు. పొందూరు ఖాదీ వస్త్రములకు ప్రసిద్ధి.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
2009 ఎన్నికలలో భారతీయ జనతా పార్టీ తరఫున పి.వేణుగోపాల్ పోటీ చేస్తున్నాడు.మూలము :
కలక్టర్ ఆఫీసు శ్రీకాకుళం,
సాలూరు శాసనసభా నియోజకవర్గం
సాలూరు ఆంధ్ర ప్రదేశ్ శాసనసభలోని నియోజకవర్గం. 2007-08 పునర్వ్యవస్థీకరణ తరువాత సాలూరు, పాచిపెంట, మెంటాడ మరియు మక్కువ మండలాలు ఇందులో చేర్చబడ్డాయి. ఇది వెనుకబడిన తెగల (Scheduled Tribe) వారికి రిజర్వ్ చేయబడింది.
2009 ఎన్నికలలో భారతీయ జనతా పార్టీ తరఫున పి.బి.శ్రీనివాసరాజు పోటీ చేస్తున్నాడు.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
ఆయన 1914 లో జన్మించారు. యింటర్ మీడియట్ చదివారు. సాలూరు తాలూకా రైతుసంఘ కార్యదర్శి, 1941 - 50 సాలూరు పంచాయితీబోర్డు అధ్యక్షుడు, జిల్లా ఇరిగేషన్ కమిటీ సభ్యుడు, సాలూరు పురపాలకసంఘ సభ్యుడు. ప్రత్యేక అభిమానం : నీటిపారుదల స్కీములు, హరిజనాభ్యుదయము.
జననం : 1-7-1915, విద్య : యస్. యస్. యల్. సి. 2 సం.లు తాలూకా కాంగ్రెస్ సంఘసభ్యుడు, ప్రాథమికోపాధ్యాయుల జీవన ప్రమాణాభివృద్ధికై కృషి. ప్రత్యేక అభిమానం : సాలూరు తాలూకాలోని షెడ్యూల్డు తరగతుల అభివృద్ధికి కృషి.
అబ్బాయి పేట
అబ్బాయి పేట, శ్రీకాకుళం జిల్లా జలుమూరు మండలము లోని ఒక గ్రామము.
గంగాధర పేట
గంగాధరపేట : శ్రీకాకుళం జిల్లా జలుమూరు మండలము లోని ఒక గ్రామము.
పంగవాని పేట
పంగవానిపేట : శ్రీకాకుళం జిల్లా జలుమూరు మండలము లోని ఒక గ్రామము.
ఈ గ్రామము చల్లవానిపేట గ్రామము ప్రక్కన ఉన్నది.
ముహమ్మద్ వంశవృక్షం
Death year in parentheses.
He also married Qutaylah daughter of Qays, and sister of al-Ash'ath ibn Qays, but he died before uniting with her. It is also reported that he divorced her before their coming together, and before he died. She was then after married to a man called `Ikrimah.
Ummu Habib Burrah Kulabah Hind
Al Harith, Al Zubair, Abu Talib, Hamza, Abu Lahab,Al Abbas,Al Zaraar,Abdul Qaab,Mugeera
Among other relatives of the Muhammad are his aunts Safiya and Aatika, and his aunt Fatima bint al-Asad, the mother of Ali..
మేడ్చల్ శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 4 మండలాలు ఉన్నాయి. 1952లో ఏర్పడిన ఈ నియోజకవర్గం 1957లో ఇతర నియోజకవర్గంలో కలవగా మళ్ళీ 1962లో ప్రత్యేకంగా ఏర్పడింది. 1978లో మర్రి చెన్నారెడ్డిని గెలిపించి ముఖ్యమంత్రి స్థాయి అభ్యర్థిని గెలిపించిన ప్రత్యేకతను ఈ నియోజకవర్గం దక్కించుకుంది. ఇటీవలి వరకు తెలుగుదేశం పార్టీలో ప్రముఖ స్థానం పొంది అనేక పదవులు నిర్వహించి, నవతెలంగాణ పార్టీ స్థాపించిన టి.దేవేందర్ గౌడ్ వరుసగా 3 సార్లు ఈ నియోజకవర్గం నుంచి గెలుపొందినాడు. ఇప్పటి వరకు జరిగిన 11 ఎన్నికలలో కంగ్రెస్ పార్టీ 6 సార్లు, తెలుగుదేశం పార్టీ 4 సార్లు విజయం సాధించగా, 1962లో స్వతంత్ర అభ్యర్థిగా పోటీచేసిన వందేమాతరం రామచంద్రారావు కాంగ్రెస్ పార్టీకి చెందిన ప్రముఖుడు కె.వి.రంగారెడ్డిపై గెలుపొందినాడు.
2004 ఎన్నికలలో తెలుగుదేశం పార్టీకి చెందిన అభ్యర్థి టి.దేవేందర్ గౌడ్ వరుసగా మూడవ పర్యాయం పోటీచేయగా మొత్తం 172904 ఓట్లు సాధించి సమీప తెలంగాణా రాష్ట్ర సమితి అభ్యర్థి అయిన కె.ఆర్.సురేందర్ రెడ్డిపై 25704 ఓట్ల మెజారిటీతో గెలుపొందినాడు. సురేందర్ రెడ్డికి 147200 ఓట్లు లభించాయి.
కొంపెల్ల జనార్ధనరావు
కొంపెల్ల జనార్దనరావు (1907 - 1937) ప్రముఖ భావకవి మరియు నాటక రచయిత. శ్రీశ్రీ మహాప్రస్థానం కవితా సంపుటాన్ని ఇతనికి అంకితమిచ్చాడు. విశాఖపట్నం లోని 'కవితా సమితి' ద్వారా పురిపండా అప్పలస్వామి సాహచర్యంతో మల్లంపల్లి సోమశేఖర శర్మ ప్రేరణతో భారతి పత్రికలో చేరాడు. భారతి, ఆంధ్రపత్రిక, సుభాషిణి మొదలైన పత్రికలలో దాదాపు 25 కవితా ఖండికలను భావ కవితారీతిలో ప్రచురించాడు. 1934 డిసెంబరులో ఉదయిని అనే ద్వైమాసిక సాహిత్య పత్రికను వెలువరించడం ప్రారంభించాడు. ఇతడు 'తాన్ సేన్' మరియు 'తెలుగు' అనే నాటికలు రచించాడు. "ఉదయిని" అనే సాహితీ పత్రికకు సంపాదకత్వం వహించాడు. ఉదయిని సాహిత్య పత్రికను ఆయన ఆరు సంచికల కన్నా వెలువరించలేకపోయారు. సాహిత్యానికి ప్రజాభిమానం సంపాదించాలన్న గొప్ప ఆశయంతో అహర్నిశలు పనిచేసి పత్రికను కొనమని వాడవాడలా బిచ్చమెత్తారు. అప్పటి కొత్త కవులు నవ్యసాహిత్యపరిషత్ తరఫున స్థాపించుకున్న ప్రతిభ అనే సాహిత్య పత్రిక సాహిత్యపరుల అభిమానం చూరగొనడంతో ఉదయిని పత్రిక మరింత దెబ్బతింది. ఈ క్రమంలో ఆయన చేసిన శారీరిక, మానసిక శ్రమ వల్ల అనారోగ్యం దాపురించింది. ముద్రణ ఖర్చులు కొంపెల్ల ఇవ్వలేకపోవడంతో ముద్రాపకుడు ఉదయిని ఏడో సంచికను చిత్తుకాగితాలుగా అమ్మేశారు. ఈ అఘాతం తట్టుకోలేక, అనారోగ్యం తీవ్రమై క్షయ వ్యాధితో దుర్భర దారిద్ర్యంలో దీనస్థితిలో కొంపెల్ల మరణించారు.
కొంపెల్ల జనార్ధనరావు సంప్రదాయవాది. ప్రవర్తనలో పరమ సనాతనుడు. సాహిత్యం పట్ల అత్యంత ప్రేమ కలిగిన వ్యక్తి. తన అనారోగ్యాన్ని కూడా పట్టించుకోకుండా సాహిత్యసేవ చేసి నడివయస్సు కూడా రాకుండానే మరణించారు.
1928లో  శ్రీశ్రీ రచించిన ప్రభవను కొంపెల్ల సమీక్షిస్తూ తీవ్రంగా వ్యతిరేక విమర్శలు చేశారు. విచిత్రంగా ఆ విమర్శల వల్లనే కలిసి వీరిద్దరు మంచి మిత్రులయ్యారు. అప్పటి నుంచి 1937లో కొంపెల్ల మరణించేవరకూ వారిద్దరి స్నేహం కొనసాగింది. శ్రీశ్రీ మహాప్రస్థానాన్ని అంకితమిస్తూ ఇతని గురించి అనే కవిత రాశారు. శ్రీశ్రీకి, కొంపెల్లకు ఏ రకమైన భావసారూప్యత లేకున్నా వారి మధ్య స్నేహం మాత్రం చాలా చక్కగా కలిసిపోవడం విశేషం. పైగా మహాప్రస్థాన కావ్యానికి ఏమాత్రం సంబంధం లేని భావాలు కలిగిన కొంపెల్లకు అతని మరణం, అందులోనూ సాహిత్య పత్రికలు వర్థిల్లాలన్న మహదాశయంతో మరణించడం వంటివి శ్రీశ్రీని కదిలించాయి. కొంపెల్ల ఉదయిని దెబ్బతినడానికి కారణమైన ప్రతిభ పత్రిక సంపాదకవర్గంలో ఒకరైన శ్రీశ్రీ పరోక్షంగా తన వల్ల జరిగినదానికి బాధ కూడా కలిసి మహాప్రస్థానం కొంపెల్లకు అంకితం చేయించివుంటుందని శ్రీశ్రీ చరిత్రకారుడు బూదరాజు రాధాకృష్ణ అభిప్రాయం.
మహాప్రస్థానం అంకితం చేస్తూ అంకితం కవితను మహాప్రస్థానంలో ప్రచురించారు. అందులో అనాదరణతో అలక్ష్యంతో సాహితీ ప్రపంచం ఒక్కణ్ణీ చేసి వేధించి బాధిస్తే వెక్కివెక్కి ఏడుస్తూ "దొంగలంజకొడుకు లసలే మెసలే ఈ ధూర్తలోకంలో నిలబడజాలక, తలవంచుకుని వెళ్ళిపోయావా నేస్తం" అని రాసుకున్నారు. తామిద్దరూ ఎక్కడెక్కడ ఎలా కలిసి తిరిగారో "సాహిత్యమే సమస్తమనుకుని" ఎలా కష్టాలు పడ్డారో స్మరించుకున్నాడు. కొంపెల్ల మరణిస్తే ఆరేడుగురు తప్ప మరెవరూ దు:ఖించలేదన్నారు. "నీవేమైపోయినా మా బురఖా మేం తగిలించుకున్నాం. మా కాళ్ళకు డెక్కలు మొలిచాయి. మా నెత్తికి కొమ్ములలాగే" అంటూ నిందించుకున్నారు. "నిన్న వదిలిన పోరాటం నేడు, అందుకొనక తప్పదు. నిన్ను ఆవాహన చేసి కదనశంఖం పూరిస్తున్న నాలో ఆవేశించమని" ఆయనను కోరాడు.
కృష్ణా పత్రిక వీరికి "చండ ప్రచండ శిలాభినవ కొక్కొండ" అనే బిరుదు ప్రసాదించింది.
ఈయన జూన్ 23, 1937 సంవత్సరంలో క్షయ వ్యాధితో పరమపదించాడు.
మల్కాజ్‌గిరి శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గంలో మల్కాజ్ గిరి మండలం ఒక్కటే ఉంది. ఈ నియోజకవర్గం నూతనంగా ఏర్పడింది.ఆంధ్ర ప్రదేశ్ శాసనసభ్యుల జాబితా
కుత్బుల్లాపూర్ శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గంలో కుతుబుల్లాపూర్ మండలం ఒక్కటే ఉంది. ఈ నియోజకవర్గం నూతనంగా ఏర్పడింది.
2009 ఎన్నికలలో భారతీయ జనతా పార్టీ తరఫున ఎస్.మల్లారెడ్డి పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
ఉప్పల్ శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గంలో ఉప్పల్ పురపాలక సంఘము మరియు కాప్రా పురపాలక సంఘము ప్రాంతాలు ఉన్నాయి. ఈ నియోజకవర్గం నూతనంగా ఏర్పడింది.2009 ఎన్నికలలో భారతీయ జనతా పార్టీ తరఫున ఎన్.వి.వి.ఎస్.ప్రభాకర్ పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
ఇబ్రహీంపట్నం శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గంలో 4 మండలాలు ఉన్నాయి.2004 ఎన్నికలలో సె.పి.ఎం.కు చెందిన ఎం.నర్సింహ సమీప తెలుగుదేశం పార్టీ అభ్యర్థి నర్రా రవికుమార్‌పై 12807 ఓట్ల మెజారిటోతో గెలుపొందినాడు. నర్సింహకు 67288 ఓట్లు రాగా, రవికుమార్ 54481 ఓట్లు సాధించాడు.
2009 ఎన్నికలలో భారతీయ జనతా పార్టీ తరఫున పి.నరసింహారెడ్డి పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
మహేశ్వరం శాసనసభ నియోజకవర్గం
రంగారెడ్డి జిల్లా లోని 7 శాసనసభ నియోజకవర్గాలలో ఇది ఒకటి.
2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గంలో 5 మండలాలు పూర్తిగాను, మరో మండలపు కొద్ది గ్రామాలు ఉన్నాయి.
శేరిలింగంపల్లి శాసనసభ నియోజకవర్గం
రంగారెడ్డి జిల్లా లోని 14 శాసనసభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము రెండు మండలాలు పూర్తిగాను, కూకట్‌పల్లిలోని కొన్ని వార్డులు ఈ నియోజకవర్గంలో భాగమైనాయి.2009 ఎన్నికలలో భారతీయ జనతా పార్టీ తరఫున ఎం.బీంరావు పోటీ చేస్తున్నాడు.
ఆంధ్ర ప్రదేశ్ శాసనసభ్యుల జాబితా
చెన్నూర్ శాసనసభ నియోజకవర్గం
ఆదిలాబాదు జిల్లాలోని 10 శాసనసభ (శాసనసభ) నియోజకవర్గాలలో చెన్నూర్ శాసనసభ నియోజకవర్గం ఒకటి. తూర్పు ఆదిలాబాదు భాగంలో కల ఈ నియోజకవర్గం జిల్లా రాజకీయాలలో ప్రముఖ స్థానాన్ని ఆక్రమించింది. ఇక్కడ నుండి విజయం సాధించిన ఇద్దరు రాష్ట్ర మంత్రివర్గంలో స్థానం కూడా పొందినారు. తెలుగుదేశం పార్టీకి చెందిన బోడ జనార్థన్ ఇక్కడ నుండి వరుసగా 4 సార్లు గెలుపొందినాడు. 2004లో వరుసగా ఐదవసారి బరిలోకి దిగి కాంగ్రెస్ పార్టీ సీనియర్ నాయకుడు జి.వెంకటస్వామి కుమారుడు జి.వినోద్ చేతిలో ఓడిపోయాడు. మరో ఆరు శాసనసభ నియోజకవర్గలతో పాటు పెద్దపల్లి లోక్‌సభ నియోజకవర్గంలో భాగంగా ఉన్న ఈ నియోజకవర్గం 2008 నియోజకవర్గాల పునర్వ్యవస్థీకరణలో భాగంగా ఎస్సీలకు రిజర్వ్ చేయబడింది. ఈ నియోజకవర్గంలో ఓటర్ల సంఖ్య 1,48,412.
2008 నియోజకవర్గాల పునర్వ్యవస్థీకరణ ప్రకారం చెన్నూర్ నియోజకవర్గంలో 4 మండలాలు ఉన్నాయి. ఇది వరకు ఉన్న వేమనపల్లి మండలం ప్రస్తుతం బెల్లంపల్లి నియోజకవర్గంలో కలిసింది.
తూర్పున ప్రాణహిత నది మరియు దక్షణముగా గోదావరి నది ఉన్న ఈ నియోజకవర్గం ప్రకృతి సంపదకు ప్రసిద్ధి. ఆదిలాబాదు జిల్లా తూర్పు భాగంలో ఈ నియోజకవర్గం ఉంది. తూర్పున మహారాష్ట్ర రాష్ట్రం సరిహద్దుగా ఉండగా, దక్షిణాన కరీంనగర్ జిల్లా సరిహద్దుగా ఉంది. పశ్చిమాన మరియు ఉత్తరాన అదిలాబాదు జిల్లాకే చెందిన మంచిర్యాల మరియు బెల్లంపల్లి నియోజకవర్గాలు సరిహద్దులుగా ఉన్నాయి.2004 శాసనసభ ఎన్నికలలో చెన్నూర్ స్థానం నుంచి కాంగ్రెస్ పార్టీకి చెందిన అభ్యర్థి జి.వినోద్ సమీప ప్రత్యర్థి తెలుగుదేశం పార్టీ అభ్యర్థి బోడ జనార్థన్ పై 36781 ఓట్ల మెజారిటితో గెలుపొందినాడు. జి.వినోద్ 77240 ఓట్లు సాధించగా, బోడ జనార్థన్ 40459 ఓట్లు పొందినాడు.
1999లో బోడ జనార్థన్ వరుసగా నాలుగవ సారి తెలుగుదేశం పార్టీ తరఫున పోటీ చేయగా జి.వినోద్ కామ్గ్రెస్ తరఫున పోటీ చేశాడు. బోడ జనార్థన్ 42.57% ఓట్లు పొంది 4వ సారి విజయం సాధించగా, జి.వినోద్ 36.14% ఓట్లతో రెండో స్థానంలో నిలిచాడు. సి.పి.ఐ. 16.72% ఓట్లతో మూడవ స్థానం పొందినది.
1994 ఎన్నికలలో తెలుగుదేశం పార్టీ తరఫున బోడ జనార్థన్ వరుసగా మూడవ సారి బరిలోకి దిగగా, 65.78% ఓట్లతో భారీ ఆధిక్యతతో సమీప ప్రత్యర్థి ఎస్.సంజీవరావుపై విజయం సాధించాడు. ఈ ఎన్నికలలో భారతీయ జనతా పార్టీ 2.47% ఓట్లు పొందగా, బహుజన్ సమాజ్ పార్టీ 2.7% ఓట్లు పొందినది.
ఈ నియోజకవర్గంలో తెలుగుదేశం పార్టీ మరియు కాంగ్రెస్ పార్టీ రెండు పార్టీలే ప్రధాన పక్షాలుగా ఉన్నాయి. మూడవ పార్టీ అంతగా బలపడలేదు. తెలుగుదేశం పార్టీ ఆవిర్భావం అనంతరం ఆ పార్టీ ఈ నియోజకవర్గంలో మంచి ఉనికిని చూపింది. 1983 తరువాత ఇప్పటి వరకు జరిగిన 6 శాసనసభ ఎన్నికలలో 5 సార్లు తెలుగుదేశం పార్టీ విజయం సాధించగా, 2004లో కాంగ్రెస్ పార్టీ గెలుపొందినది. ప్రారంభం నుండి ఇప్పటి వరకు జరిగిన 10 శాసనసభ ఎన్నికలలో తెలుగుదేశం మరియు కాంగ్రెస్ పార్టీలు చెరో ఐదు సార్లు విజయం సాధించాయి.. తెలుగుదేశం పార్టీకి చెందిన బోడ జనార్థన్ ఇక్కడి నుండి 4 సార్లు విజయం సాధించగా, కాంగ్రెస్ పార్టీకి చెందిన కోదాటి రాములు మూడు సార్లు గెలుపొందినాడు.2009 ఎన్నికలలో ప్రజారాజ్యం పార్టీ రంగంలో ఉండటంతో మూడు ప్రధాన పార్టీల మధ్య బలమైన పోటీ జరిగే అవకాశముంది.ఆంధ్ర ప్రదేశ్ శాసనసభ్యుల జాబితా
బెల్లంపల్లి శాసనసభ నియోజకవర్గం
ఆదిలాబాదు జిల్లాలోని 10 శాసనసభ (అసెంబ్లీ) నియోజకవర్గాలలో బెల్లంపల్లి అసెంబ్లీ నియోజకవర్గం ఒకటి. నియోజకవర్గాల పునర్వ్యవస్థీకరణ ఫలితంగా ఇది నూతనంగా ఏర్పడింది. అదిలాబాదు తూర్పువైపున ఉన్న ఈ నియోజకవర్గం పెద్దపల్లి లోక్‌సభ నియోజకవర్గంలో భాగంగా ఉంది. ఈ నియోజకవర్గం ఎస్సీలకు రిజర్వ్ చేయబడింది.
అదిలాబాదు జిల్లాలో తూర్పు వైపున కల ఈ నియోజకవర్గానికి ఉత్తరాన సిర్పూర్ మరియు ఆసిఫాబాదు నియోజకవర్గాలు ఉండగా, దక్షిణాన చెన్నూర్ మరియు మంచిర్యాల నియోజకవర్గాలు సరిహద్దులుగా ఉన్నాయి. తూర్పున కొద్ది భాగం మహారాష్ట్ర సరిహద్దుగా ఉంది.2009 ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున చిలుమల శంకర్ పోటీలో ఉండగా, ప్రజారాజ్యం పార్టీ తరఫున అమ్రాజుల శ్రీదేవి పోటీ చేస్తున్నది. మహాకూటమి తరఫున పొత్తులో భాగంగా సి.పి.ఐ.కు కేటాయించగా, ఆపార్టీ తరఫున జి.మల్లేష్ పోటీపడుతున్నాడు. లోక్‌సత్తా పార్టీ తరఫున బత్తుల మధు బరిలో ఉన్నాడు.
ఆంధ్ర ప్రదేశ్ శాసనసభ్యుల జాబితా
ఆసిఫాబాదు శాసనసభ నియోజకవర్గం
కొమరంభీం జిల్లాలోని 2 శాసనసభ నియోజకవర్గాలలో సిర్పూర్ శాసనసభ నియోజకవర్గం ఒకటి.2004 ఎన్నికలలో ఆసిఫాబాదు నియోజకవర్గం నుంచి తెలుగుదేశం పార్టీకి చెందిన అభ్యర్థి అమురాజుల శ్రీదేవి సమీప ప్రత్యర్థి సి.పి.ఎం. అభ్యర్థి మల్లేష్ పై 5452 ఓట్ల మెజారిటీతో గెలుపొందినది. శ్రీదేవికి 45817 ఓట్లు రాగా, మల్లేష్‌కు 40365 ఓట్లు లభించాయి.
2009 శాసనసభ ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున అత్రాం సక్కు, భారతీయ జనతా పార్టీ తరఫున శింగం జగ్గారావు, ప్రజారాజ్యం పార్టీ తరఫున ఆడె రమేష్ లోకసత్తా తరఫున కె.జగపతి రావు పోటీలో ఉన్నారు. మహాకూటమి తరఫున తెలంగాణ రాష్ట్ర సమితికి చెందిన పెందూర్ గోపి పోటీ పడుతున్నాడు.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
ఖానాపూర్ శాసనసభ నియోజకవర్గం
ఆదిలాబాదు జిల్లాలోని 3 శాసనసభ నియోజకవర్గాలలో ఖానాపూర్ శాసనసభ నియోజకవర్గం ఒకటి.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
2009 ఎన్నికలలో ఈ నియోజకవర్గం నుండి తెలుగుదేశం పార్టీ తరఫున సుమన్ రాథోడ్, భారతీయ జనతా పార్టీ తరఫున రాంనాయక్, కాంగ్రెస్ పార్టీ తరఫున హరి అజ్మీరి నాయక్, ప్రజారాజ్యం పార్టీ తరఫున భూక్యా చంద్రశేఖర్ పోటీచేశారు. సుమన్ రాథోడ్ విజయం సాధించింది.
2004 శాసనసభ ఎన్నికలలో ఖానాపూర్ శాసనసభ స్థానం నుంచి తెలంగాణ రాష్ట్ర సమితి పార్టీకి చెందిన గోవిందనాయక్ 9191 ఓట్ల మెజారిటీతో సమీప ప్రత్యర్థి తెలుగుదేశం పార్టీ అభ్యర్థి అయిన రమేశ్ రాథోడ్‌పై గెలుపొందాడు. గోవిందనాయక్‌కు 50763 ఓట్లు రాగా, రమేష్ రాథోడ్ 41572 ఓట్లు పొందాడు.
1999 ఎన్నికలలో తెలుగుదేశం పార్టీ అభ్యర్థి ఆర్.రమేష్ కాంగ్రెస్ పార్టీ అభ్యర్థి బక్షినాయక్‌పై విజయం సాధించాడు.
ఆదిలాబాదు శాసనసభ నియోజకవర్గం
ఆదిలాబాదు జిల్లాలోని 3 శాసనసభ నియోజకవర్గాలలో అదిలాబాదు శాసనసభ నియోజకవర్గం ఒకటి.1999లో జరిగిన శాసనసభ ఎన్నికలలో తెలుగుదేశం పార్టీకి చెందిన అభ్యర్థి పడాల భూమన్న తన సమీప ప్రత్యర్థి అయిన కాంగ్రెస్ తిరుగుబాటు అభ్యర్థి, ఇండిపెండెంట్‌గా బరిలోకి దిగిన మాజీ మంత్రి సి.రామచంద్రారెడ్డిపై 35226 ఓట్ల ఆధిక్యతతో విజయం సాధించాడు. ఈ ఎన్నికలలో కాంగ్రెస్ అభ్యర్థి జి.సుజాతకు మూడవ స్థానం దక్కింది.
2004 శాసనసభ ఎన్నికలలో ఆదిలాబాదు నియోజకవర్గం నుంచి కాంగ్రెస్ పార్టీకు చెందిన అభ్యర్థి చిలకూరి రామచందర్ రెడ్డి సమీప ప్రత్యర్థి తెలుగుదేశం పార్టీ అభ్యర్థి అయిన జోగు రామన్నపై 19837 ఓట్ల మెజారిటీతో గెలుపొందినాడు. రామచందర్ రెడ్డి 74675 ఓట్లు సాధించగా, రామన్న 54838 ఓట్లు పొందినాడు.
2004 ఎన్నికలలో వివిధ అభ్యర్థులు సాధించిన ఓట్ల వివరాలు
2009 శాసనసభ ఎన్నికలలో ఈ నియోజకవర్గం నుండి తెలుగుదేశం పార్టీ తరఫున జోగు రామన్న, కాంగ్రెస్ పార్టీ తరఫున సి.రామచంద్రారెడ్డి పోటీలో ఉన్నారు. భారతీయ జనతా పార్టీ తరఫున నివేదిత ప్రపుల్ వజే, ప్రజారాజ్యం పార్టీ తరఫున చిలుకూరి తిరుపతి పోటీపడుతున్నారు.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
బోథ్ శాసనసభ నియోజకవర్గం
ఆదిలాబాదు జిల్లాలోని 3 శాసనసభ నియోజకవర్గాలలో బోథ్ శాసనసభ నియోజకవర్గం ఒకటి.
1999 ఎన్నికలలో తెలుగుదేశం పార్టీ అభ్యర్థి, గిరిజన సంక్షేమశాఖా మంత్రిగా పనిచేసిన జి.నాగేష్ తన సమీప ప్రత్యర్థి అయిన కాంగ్రెస్ పార్టీ అభ్యర్థిపై 19735 ఓట్ల ఆధిక్యతతో విజయం సాధించాడు.
2004లో జరిగిన శాసనసభ ఎన్నికలలో బోథ్ నియోజకవర్గం నుంచి తెలంగాణ రాష్ట్ర సమితి పార్టీకి చెందిన అభ్యర్థి సోయం బాపురావు సమీప ప్రత్యర్థి తెలుగుదేశం పార్టీకి చెందిన అభ్యర్థి నాగేశ్‌పై 12371 ఓట్ల మెజారిటీతో గెలుపొందినాడు. బాపురావుకు 53940 ఓట్లు రాగా, నాగేశ్‌కు 41569 ఓట్లు లభించాయి.
2009 శాసనసభ ఎన్నికలలో తెలుగుదేశం పార్టీ తరఫున మళ్ళీ జి.నగేష్ పోటీచేస్తున్నాడు. కాంగ్రెస్ పార్టీ తరఫున అనిల్ యాదవ్, భారతీయ జనతా పార్టీ తరఫున ఎం..మనాజీ, ప్రజారాజ్యం తరఫున తొడసం విజయలక్ష్మి పోటీలో ఉన్నారు.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
నిర్మల్ శాసనసభ నియోజకవర్గం
నిర్మల్ జిల్లాలోని 2 శాసనసభ నియోజకవర్గాలలో నిర్మల్ శాసనసభ నియోజకవర్గం ఒకటి. మరో ఆరు శాసనసభ నియోజకవర్గాలతో కలిపి అదిలాబాదు లోక్‌సభ నియోజకవర్గంలో ఉన్న ఈ నియోజకవర్గం 1962 నుండి కాంగ్రెస్ పార్టీ మరియు తెలుగుదేశం పార్టీ అభ్యర్థులే విజయం సాధిస్తున్నారు. 1962 నుండి 6 సార్లు కాంగ్రెస్, కాంగ్రెస్ (ఐ) అభ్యర్థులు విజయం సాధించగా, 4 సార్లు తెలుగుదేశం పార్టీ అభ్యర్థులు గెలుపొందినారు. 2009 ఎన్నికలలో పొత్తులో భాగంగా మహాకూటమి తరఫున తెలంగాణ రాష్ట్ర సమితి అభ్యర్థి పోటీ పడుతున్నాడు.
పశ్చిమ అదిలాబాదు జిల్లాలో ఉన్న నిర్మల్ నియోజకవర్గానికి దక్షిణాన గోదావరి నది నిజామాబాదుజిల్లాతో విడదీస్తున్నది. తూర్పున ఖానాపూర్ నియోజకవర్గం ఉండగా, పశ్చిమాన ముధోల్ నియోజకవర్గం, ఉత్తరాన బోధ్ నియోజకవర్గం సరిహద్దులుగా ఉన్నాయి. వాయువ్యాన కొంతభాగం మహారాష్ట్రతో సరిహద్దును కలిగి ఉంది. ఈ నియోజకవర్గం మధ్య నుండి దేశంలోనే పొడవైన 7వ నెంబరు జాతీయ రహదారి వెళ్తున్నది.2004లో జరిగిన శాసనసభ ఎన్నికలలో నిర్మల్ నియోజకవర్గం నుంచి కాంగ్రెస్ పార్టీకి చెందిన అభ్యర్థి ఇంద్రకరణ్ రెడ్డి సమీప ప్రత్యర్థి తెలుగుదేశం పార్టీ అభ్యర్థి అయిన వి.సత్యనారాయణ గౌడ్‌పై 24578 ఓట్ల మెజారిటీతో గెలుపొందినాడు. ఇంద్రకరణ్ రెడ్డి 70249 ఓట్లు పొందగా, సత్యనారాయణ రెడ్డికి45671 ఓట్లు లభించాయి.
2009 ఎన్నికలలో కాంగ్రెస్ పార్టీ తరఫున ఎ.ఇంద్రకరణ్ రెడ్డి పోటీ ప్రజారాజ్యం పార్టీ తరఫున కొత్తగా పార్టీలో చేరిన ఏల్లేటి మహేశ్వర్ రెడ్డికి టికెట్ లభించింది. మహాకూటమి తరఫున తెలంగాణ రాష్ట్ర సమితి పార్టీకి చెందిన అభ్యర్థి పోటీలో ఉన్నాడు. భారతీయ జనతా పార్టీ తరఫున రావుల రాంనాథ్ పోటీపడుతున్నాడు.ఈ ఎన్నికల్లో ప్రజారాజ్యం పార్టీ తరపున బరిలో నిలిచిన మహేశ్వర్ రెడ్డి గెలుపొందారు.కాంగ్రెస్, టీఆర్ఎస్, బీజేపీ పార్టీల అభ్యర్థులు ఓటమి పాలయ్యారు. తెలంగాణ ప్రాంతంలో మొదటిసారిగా ప్రజారాజ్యం నిర్మల్ నుంచే బోణీ కొట్టింది.
ముధోల్ శాసనసభ నియోజకవర్గం
నిర్మల్ జిల్లాలోని 2 శాసనసభ (శాసనసభ) నియోజకవర్గాలలో ముధోల్ శాసనసభ నియోజకవర్గం ఒకటి.2004లో జరిగిన శాసనసభ ఎన్నికలలో ముధోల్ నియోజకవర్గం నుంచి తెలంగాణ రాష్ట్ర సమితి పార్టీకి చెందిన అభ్యర్థి నారాయణరావు సమీప భారతీయ జనతా పార్టీకి చెందిన అభ్యర్థి జగదీష్ పై 41562 ఓట్ల మెజారిటీతో గెలుపొందినాడు. నారాయణరావు 78175 ఓట్లు పొందగా, జగదీష్‌కు 36613 ఓట్లు లభించాయి.
ఆత్మహత్య
ఆత్మహత్య (Suicide) అనేకంటే ఇచ్ఛా మరణం అనటమే సరైనది. అది బలవన్మరణం కాదు. ఐ.పి.సి.309 సెక్షన్ ప్రకారం ఆత్మహత్యా ప్రయత్నంచేసి బ్రతికినవారిపై కేసులు పెడతారు. ఇప్పుడు ఆ సెక్షన్ రద్దుకోసం భారత లా కమిషన్ సిఫారసు చేసింది. ఆత్మహత్యాయత్నం నేరం కాదు అని సుప్రీంకోర్టు వ్యాఖ్యలు చేసింది. 'తీవ్రమైన నిరాశ నిస్పృహలతోనే ఆత్మహత్య చేసుకోవాలని ఎవరైనా భావిస్తారు. వారికి కావలసింది సహాయం కానీ శిక్ష కాదు' అని స్పష్టం చేసింది. ఆత్మహత్యకు ప్రయత్నించటాన్ని నేరంగా పరిగణిస్తున్న ఐపీసీ 309 సెక్షన్‌ను తొలగించాలని పార్లమెంటుకు సిఫార్సు చేసింది. భారతదేశంలో గంటకు 14 ఆత్మహత్యలు జరుగుతున్నట్లునేషనల్ క్రైమ్స్ రికార్డ్స్ బ్యూరో వెల్లడించింది. హిందూ ధర్మ శాస్త్రాలు ఆత్మ హత్యను మహాపాతకంగా వర్ణిస్తాయి. సార్క్‌దేశాలైన భారత్, పాకిస్తాన్, ఆప్ఘనిస్తాన్, బంగ్లాదేశ్, శ్రీలంక, నేపాల్, భూటాన్, మాల్దీవుల్లో ప్రతీ లక్ష మందిలో 8 నుండి 50 మంది దాకా ఆత్మహత్యలకు పాల్పడుతున్నారని తేలింది. ప్రపంచవ్యాప్తంగా భారతదేశం 45వ స్థానంలో ఉండగా, శ్రీలంక 12వ స్థానంలో ఉంది.సహనానికి మారుపేరైన మహిళ కష్టాల్లోనూ అంతే మనో నిబ్బరాన్ని ప్రదర్శిస్తోంది. క్లిష్టమైన సమస్యలు ఎదురైనా స్త్థెర్యం కోల్పోక ధైర్యంగా ఎదిరిస్తోంది. అబల ఎన్ని ఒడిదొడుకులు ఎదురైనా జీవనయానంలో ముందుకు సాగేందుకే ప్రాధాన్యం ఇస్తోంది. అయితే అన్నింటా స్త్రీలపై ఆధిపత్యాన్ని చెలాయించే మగవారు మాత్రం కష్టాలు ఎదురవగానే డీలా పడిపోతున్నారు. అర్ధాంతరంగా జీవితానికి ముగింపు పలకటానికే అత్యధికులు మొగ్గు చూపుతున్నారు.మహిళల కన్నా పురుషులే ఎక్కువగా ఆత్మహత్యలకు పాల్పడుతున్నారని ముఖ్యంగా వివాహితుల్లో భార్యల కన్నా భర్తలే రెట్టింపు సంఖ్యలో బలవన్మరణాలకు సిద్ధపడుతున్నారని తేలింది.వీరిలో నడివయసు వారే (30-44 ఏళ్లు) ఎక్కువ.
ఒక్క సంసోను తప్ప మిగతావారంతా నరకానికి వెళతారని క్రైస్తవుల అభిప్రాయం.
చెంఘీజ్ ఖాన్
చెంఘీజ్ ఖాన్ (ఆంగ్లం : Genghis Khan) (మంగోలియన్ : Чингис Хаан, "చింగ్గిజ్ ఖాన్"), క్రీ.శ. 1162 - 1227 –1227) మంగోల్ సామ్రాజ్య స్థాపకుడు, ఖాన్, పరిపాలకుడు, మంగోల్ సామ్రాజ్య పరిపాలకుడు, 'ఖాగన్' లేదా "ఖాఖాన్" అని పిలువబడ్డాడు. ఆయన పునాదివేసిన మంగోల్ సామ్రాజ్యం ప్రపంచంలో అతి పెద్ద సామ్రాజ్యం.
ఈశాన్య ఆసియాకు చెందిన ఓ సంచారజాతికి చెందినవాడు. ఇతడి అసలు పేరు "టెమూజిన్" ), 'చెంఘీజ్ ఖాన్' అని తనకు తాను ప్రకటించుకున్నాడు. ఇతడు షామనిజం మతానికి చెందిన వాడు. షామనిజం మతంలో పితృదేవతాత్మలను పూజిస్తారు, వీరినే దేవతలుగా కొలుస్తారు. ఇతని పేర్లు; 'చంగేజ్ ఖాన్, చంఘీజ్ ఖాన్, చంఘేజ్ ఖాన్, మొదలగునవి.
ఈశాన్య ఆసియాకు చెందిన అనేక సంచార తెగలను ఐక్యం చేస్తూ ఆయన అధికారంలోకి వచ్చారు.
మంగోల్ సామ్రాజ్యం
మంగోల్ సామ్రాజ్యం (మంగోలియన్: "Mongolyn Ezent Güren"  listen 
 13, 14 శతాబ్దాల మధ్యకాలానికి చెందిన, ప్రపంచంలోకెల్లా ఏకఖండ భూమి కలిగిన అతిపెద్ద సామ్రాజ్యం. మధ్య ఆసియాలోని స్టెప్పీల్లో మొదలైన మంగోలు సామ్రాజ్యం క్రమంక్రమంగా మధ్య ఐరోపా నుంచి, జపాన్ సముద్రం వరకూ, ఉత్తరాన సైబీరియా, తూర్పు, దక్షిణాల్లో భారత ఉపఖండం, ఇండోచైనా, ఇరానియన్ పీఠభూమి వరకూ, పశ్చిమాన లెవెంట్, అరేబియాల వరకూ విస్తరించింది.
మంగోల్ సామ్రాజ్యం ప్రస్తుత మంగోలియా ప్రాంతంలోని సంచార తెగలను మంగోలల పాలకునిగా ప్రకటించుకున్న ఛెంఘిజ్ ఖాన్ తన నాయకత్వంలో ఏకీకృతం చేయగా అంకురించింది. ఆయన పరిపాలనలోనూ, ఆయన వారసుల పరిపాలనలోనూ అన్నివైపులకూ దండయాత్రలు సాగించడంతో సామ్రాజ్యం అత్యంత వేగంగా విస్తరించింది. విస్తారంగా తూర్పు, పడమరలను కలుపుతూ ఏర్పడ్డ ఖండాంతర మహా సామ్రాజ్యం ఐరోపా, ఆసియాల మధ్య నిర్బంధ సాంస్కృత, వ్యాపార, భావ ప్రసారాన్ని ఏర్పరిచి "పాక్స్ మంగోలికా" అన్న స్థితిని కల్పించింది.
సామ్రాజ్య వారసత్వం ఛెంఘిజ్ ఖాన్ వారసునిగా ఎన్నుకున్న కుమారుడు ఓగెడాయ్ నుంచి సాగాలా లేక ఆయన మిగతా కుమారులు తొలుయ్, చగటాయ్ లేక జోచిల్లో ఒకరి వారసుల నుంచి రావాలా అన్నదానిపై వచ్చిన వివాదం వల్ల ఛెంఘిజ్ మనవల్లో వచ్చిన వారసత్వ యుద్ధాల వల్ల సామ్రాజ్యం విభజితం కావడం ప్రారంభమైంది. చీలికలు ఓగెడాయ్, చెగటాయ్ ల కుమారుల మధ్య రక్తసిక్తమైన యుద్ధాల తర్వాత పెరిగిపోయాయి, వివాదాలు తొలుయ్ వారసుల నుంచి కూడా కలిగాయి. మోంగ్కే ఖాన్ మరణించాకా, పోటాపోటీ కురుల్ టాయ్ (పెద్దల సభ) లు వేర్వేరు వారసులను ప్రకటించాకా, ఆరిక్ బోకే, కుబులాయ్ ఖాన్ లు తొలుయిద్ పౌర యుద్ధంలో ఒకరితో ఒకరు పోరాడటం మాత్రమే కాక ఇతర ఛెంఘిజ్ కుమారుల వారుసుల సవాళ్ళను కూడా స్వీకరించి వారితోనూ పోరాడారు. కుబులాయ్ విజయవంతంగా అధికారాన్ని చేజిక్కించుకున్నా, చెగటాయిడ్, ఓగెటాయిడ్ కుటుంబాల ప్రాంతంపైనా అధికారాన్ని స్థాపించాని ఆశించి ఫలించని ప్రయత్నం చేసినందువల్ల అంతర్యుద్ధం తప్పలేదు.
1260లోని ఐన్ జలుత్ యుద్ధం మంగోల్ దండయాత్రల చరిత్రలో మొట్టమొదటిసారి మంగోలుల ఆక్రమణను ఎదుర్కొని, వారిని ఓడించి ముఖాముఖి యుద్ధంలో యుద్ధరంగంలో వెనక్కి తిప్పికొట్టినట్టు చరిత్ర సృష్టించింది. మంగోలులు లెవెంట్ లో మరిన్ని యుద్ధాలు ప్రారంభించి, కొద్దికాలంపాటు దాన్ని ఆక్రమించి గాజా వరకూ దోపిడీలు చేసినా వాడీ అల్-ఖ్వాజందర్ యుద్ధంలో గెలిచి వివిధ భౌగోళిక రాజకీయ కారణాల వల్ల వెనుతిరగాల్సి వచ్చింది.
1294లో కుబిలై మరణ సమయానికి మంగోల్ సామ్రాజ్యం 4 వేర్వేరు ఖానేట్ లు లేక సామ్రాజ్యాలుగా విడిపోయింది, ఒక్కోదానికి వేర్వేరు ఆసక్తులు, లక్ష్యాలు ఉన్నాయి: వాయువ్యంలో గోల్డెన్ హార్డ్ ఖానేట్; మధ్య ప్రాంతంలో చెగటాయ్ ఖానేట్; నైఋతిలో ఇల్ ఖానేట్, తూర్పున ప్రస్తుత బీజింగ్ ను ఆధారం చేసుకుని యువాన్ రాజవంశం ఏర్పడ్డాయి. 1304లో మూడు పశ్చిమ ఖానేట్ లు యువాన్ రాజవంశపు చక్రవర్తిత్వాన్ని ఆమోదించాయి, కానీ దీన్ని 1368లో హాన్ చైనీస్ మింగ్ రాజవంశం త్రోసిరాజంది. ఛెంఘీజ్ వారసులైన యువాన్ పాలకులను మంగోలియా మాతృస్థానానికి ఉపసంహరింపజేసేలా చేసి ఉత్తర యువాన్ రాజవంశాన్ని పరిపాలించారు, గోల్డెన్ హార్డ్, చగటాయ్ ఖానేట్ యువాన్ రాజవంశం, ఇల్ ఖానేట్ రాజవంశాలు పతనమయ్యాకా మరికొన్ని శతాబ్దాలకు ఒక రూపంలోనో, మరో రూపంలోనో అంతమయ్యాయి.
బెంగాల్
బెంగాల్ (ఆంగ్లం : Bengal) (బెంగాలీ : বঙ্গ "బంగో", বাংলা "బాంగ్లా", বঙ্গদেশ "బోంగ్లాదేష్" లేదా বাংলাদেশ "బంగ్లాదేశ్"), ఈశాన్య భారతదేశంలోని ఒక చారిత్రక మరియు భౌగోళిక ప్రదేశం. ఈ రోజు ఇది భాజ్యమై బంగ్లాదేశ్ (స్వతంత్ర రాజ్యం) మరియు పశ్చిమ బెంగాల్ (భారతదేశంలోని ఒక రాష్ట్రము) పేరుతో నున్నది. ఈ విభజన భారత్-పాకిస్తాన్ విభజన సమయంలో జరిగింది. నేటి బంగ్లాదేశ్ ఆనాటి తూర్పు బెంగాల్.
Perry-Castañeda Library Map Collection at University of Texas at Austin Libraries
మల్లంపల్లి (ఇంటి పేరు)
మల్లంపల్లి తెలుగువారిలో కొందరి ఇంటి పేరు.
చింతామణి (పత్రిక)
చింతామణి తెలుగు పత్రిక.
ఆముద్రిత గ్రంథ చింతామణి వలె ప్రాచీన సాహిత్యాన్ని ప్రచురిస్తూ ఆధునిక సాహిత్య ప్రచురణను ప్రోత్సహించడం చింతామణి ప్రత్యేకత.
ప్రారంభంలో చింతామణి పత్రిక వివేకవర్ధనికి అనుబంధంగా ప్రచురించబడేది.
1891-92లో న్యాపతి సుబ్బారావు చింతామణిని పునరుద్ధరించారు. కందుకూరి వీరేశలింగం, చిలకమర్తి లక్ష్మీనరసింహం అతనికి సహాయం చేశారు.
నవలల పోటీల నిర్వహణకు శ్రీకారం చుట్టిన చింతామణి వీటిని 'ప్రబంధము' లనే పదం వాడేవారు. పత్రికను మొదట నిర్వహించిన వావిలాల వాసుదేవశాస్త్రి, కందుకూరి సుబ్బారావు కలసి పోటీకి వచ్చిన నవలలను చదివి బహుమతులకు యోగ్యమైన వాటిని ఎంపిక చేశేవారు.
మేళకర్త రాగాలు
మేళకర్త రాగాలు లేదా సంపూర్ణ రాగాలు లేదా జనక రాగాలు మొత్తం 72 ఉన్నాయి. అనంతమైన జన్య రాగాలు ఈ మేళకర్త రాగాల నుండే జనించాయి. ఇవి దక్షిణ భారత శాస్త్రీయ సంగీతానికి ప్రాథమిక రాగాలు. ఉత్తరభారత శాస్త్రీయ సంగీతం (హిందుస్తానీ సాంప్రదాయం) లో ఠాట్ ఈ మేళకర్తకు సమానకం.
ఈ కింద తెలిపిన గుణాలుంటేనే ఒక రాగాన్ని మేళకర్త రాగమనవచ్చును:
72 మేళకర్త రాగాలను శుద్ధ మధ్యమం ఇంకా ప్రతి మధ్యమం అనే రెండు రాగసమూహాలుగా విభజించవచ్చు. "శుద్ధ మధ్యమం" లోని మ1 ని మ2 తో మార్పు చేస్తే అది "ప్రతి మధ్యమ"మౌతుంది.